CELEX: 31989D0198
Language: el
Date: 1989-03-03 00:00:00
Title: 89/198/ΕΟΚ: Απόφαση της Επιτροπής της 3ης Μαρτίου 1989 περί της μη έγκρισης δεύτερης προσθήκης στην προσθήκη του δανικού προγράμματος σχετικά με την παρασκευή μεταποιημένων προϊόντων με βάση τα οπωροκηπευτικά, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στη δανική γλώσσα είναι το μόνο αυθεντικό)

Avis juridique important

|

31989D0198

89/198/ΕΟΚ: Απόφαση της Επιτροπής της 3ης Μαρτίου 1989 περί της μη έγκρισης δεύτερης προσθήκης στην προσθήκη του δανικού προγράμματος σχετικά με την παρασκευή μεταποιημένων προϊόντων με βάση τα οπωροκηπευτικά, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στη δανική γλώσσα είναι το μόνο αυθεντικό)  

Επίσημη Εφημερίδα αριθ. L 073 της 17/03/1989 σ. 0054 - 0054

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 3ης Μαρτίου 1989  περί μη εγκρίσεως δεύτερης προσθήκης στην προσθήκη του δανικού προγράμματος σχετικά με την παρασκευή μεταποιημένων προϊόντων με βάση τα οπωροκηπευτικά, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη δανική γλώσσα είναι το μόνο αυθεντικό)  (89/198/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 5,  Εκτιμώντας:  ότι, στις 29 Δεκεμβρίου 1986, η δανική κυβέρνηση ανακοίνωσε μια δεύτερη προσθήκη (3) στην προσθήκη του προγράμματος όσον αφορά την παρασκευή μεταποιημένων προϊόντων με βάση τα οπωροκηπευτικά (4)·  ότι οι επενδύσεις σχετικά με το άμυλο μπιζελιών δεν μπορούν να ληφθούν υπόψη, λόγω της καταστάσεως της αγοράς του αμύλου και του ανταγωνισμού που υπάρχει μεταξύ των διαφόρων πρώτων υλών ·  ότι η προβλεπόμενη κύρια παραγωγή αυτών των πρωτεϊνών δεν ανήκει στα προϊόντα που αναφέρονται στο παράρτημα ΙΙ της συνθήκης·  ότι οι προβλεπόμενες επενδύσεις καθιστούν δυνατή την κατεργασία μόνο μικρού μέρους της παραγωγής μπιζελιών του κράτους μέλους και δεν θα αυξήσουν σημαντικά, σε κοινοτικό επίπεδο, τις δυνατότητες διαθέσεως των σχετικών βασικών προϊόντων·  ότι το πρόγραμμα που ανακοινώθηκε από τη δανική κυβέρνηση δεν ανταποκρίνεται στους όρους του άρθρου 2 του κανονισμού (ΕΟΚ) αριθ. 355/77·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Δεν εγκρίνεται η δεύτερη προσθήκη στην προσθήκη του προγράμματος που ανακοινώθηκε από τη δανική κυβέρνηση στις 29 Δεκεμβρίου 1986, που αφορά την παρασκευή μεταποιημένων προϊόντων με βάση τα οπωροκηπευτικά.  Άρθρο 2  Η παρούσα απόφαση απευθύνεται στο Βασίλειο της Δανίας.  Βρυξέλλες, 3 Μαρτίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 167 της 26. 6. 1987, σ. 1.  (3) ΕΕ αριθ. L 6 της 8. 1. 1987, σ. 30.  (4) ΕΕ αριθ. L 73 της 16. 3. 1984, σ. 78.